b'\n_START_ARTICLE_\nMarindol\n_START_SECTION_\nZgodovina\n_START_PARAGRAPH_\nLeta 1548 so se v vas naselili \xc5\xa1e bosanski in li\xc5\xa1ki Uskoki pod vodstvom stotnika Ivana Lenkovi\xc4\x87a. Zaradi te kolonizacije je vas skupaj z bli\xc5\xbenjim kranjskim \xc5\xbdumberkom postala del Vojne krajine, \xc4\x8deprav je bila geografsko lo\xc4\x8dena od njenega preostanka. Med letoma 1579 in 1881 sta bila \xc5\xbdumberak in Marindol del Vojne krajine, nato pa sta bila ob njeni ukinitvi za\xc4\x8dasno dodeljena hrva\xc5\xa1ki upravi. Toda spor med Kranjsko in Hrva\xc5\xa1ko ter Ogrsko o tem spornem ozemlju formalno ni bil razre\xc5\xa1en vse do propada dvojne monarhije leta 1918. Leta 1941 so fa\xc5\xa1isti priklju\xc4\x8dili to podro\xc4\x8dje Italijanski kraljevini. Do leta 1945 je vas spadala pod hrva\xc5\xa1ki Karlovac, nato pa je od leta 1945 do 1948 spadala pod \xc4\x8crnomelj, nakar je bila leta 1948 spet vrnjena Karlovcu. Od leta 1952 pa je bila ponovno priklju\xc4\x8dena \xc4\x8crnomlju in s tem Sloveniji._NEWLINE_Do danes v vasi prevladuje prebivalstvo usko\xc5\xa1kega porekla, ki govori \xc5\xa1tokav\xc5\xa1\xc4\x8dino in je pravoslavno.\n_START_SECTION_\nGeografija\n_START_PARAGRAPH_\nPovpre\xc4\x8dna nadmorska vi\xc5\xa1ina naselja je 255 m._NEWLINE_Pomembnej\xc5\xa1a bli\xc5\xbenja naselja so: Vrhovci (0,5 km), Adle\xc5\xa1i\xc4\x8di (2,5\xc2\xa0km) in \xc4\x8crnomelj (15\xc2\xa0km).'